**Členenie študijných a učebných odborov podľa stupňa dosiahnutého vzdelania**

**Použité skratky**

MP mentálne postihnutie

OU odborné učilište

SOŠ Stredná odborná škola

SOU Stredné odborné učilište

ŠZŠ Špeciálna základná škola

ZŠ základná škola

**1. Nižšie stredné vzdelanie**

**- získa žiak** úspešným absolvovaním posledného ročníka ucelenej časti vzdelávacieho programu odboru vzdelávania pre druhý stupeň základnej školy alebo úspešným absolvovaním prvého ročníka päťročného vzdelávacieho programu odboru vzdelávania v strednej škole, do ktorého sa prijímajú žiaci z ôsmeho ročníka základnej školy, alebo úspešným absolvovaním štvrtého ročníka osemročného vzdelávacieho programu odboru vzdelávania v strednej škole.

**Dokladom o získanom stupni vzdelania je vysvedčenie s doložkou.**

**- pozícia v ŠaUO má hodnotu „D“.**

**2. Stredné vzdelanie**

- sa člení na: a) nižšie stredné odborné vzdelanie,

b) stredné odborné vzdelanie,

c) úplné stredné všeobecné vzdelanie,

d) úplné stredné odborné vzdelanie.

**2 a) Nižšie stredné odborné vzdelanie**

**- získa žiak** po absolvovaní tretieho ročníka vzdelávacieho programu praktickej školy.

**Dokladom o získanom vzdelaní je záverečné vysvedčenie s uvedením zamerania činností, ktoré je žiak**

**schopný vykonávať.**

**- pozícia v ŠaUO má hodnotu „E“.**

**- získa žiak s mentálnym postihnutím** po úspešnom absolvovaní vzdelávacieho programu odborov výchovy a vzdelávania v odbornom učilišti podľa stupňa zvládnutia príslušných vzdelávacích štandardov a posudzovania kvalifikácie na výkon pracovných činností zaškolením alebo zaučením.

**Dokladom o získanom vzdelaní je vysvedčenie a osvedčenie o zaškolení, resp. vysvedčenie a**

**osvedčenie o zaučení.**

**- pozícia v ŠaUO má hodnotu „E“.**

**- získa žiak** úspešným absolvovaním posledného ročníka dvojročného vzdelávacieho programu odboru vzdelávania v strednej odbornej škole.

**Dokladom o získanom vzdelaní je vysvedčenie o záverečnej skúške.**

**- pozícia v ŠaUO má hodnotu „F“.**

**- získa žiak s mentálnym postihnutím** úspešným absolvovaním vzdelávacieho programu odborov výchovy a vzdelávania v odbornom učilišti podľa stupňa zvládnutia príslušných vzdelávacích štandardov a posudzovania kvalifikácie na výkon pracovných činností vyučením.

**Dokladom o získanom vzdelaní a odbornej kvalifikácii je vysvedčenie o záverečnej skúške a výučný**

**list.**

**- pozícia v ŠaUO má hodnotu „G“.**

**2 b) Stredné odborné vzdelanie**

**- získa žiak** úspešným absolvovaním posledného ročníka najmenej trojročného a najviac štvorročného vzdelávacieho programu odboru vzdelávania v strednej odbornej škole, ktorý sa ukončuje záverečnou skúškou,

**Dokladom o získanom stupni vzdelania je vysvedčenie o záverečnej skúške s doložkou a dokladom o získanej kvalifikácii je výučný list.**

**- pozícia v ŠaUO má hodnotu „H“.**

**- získajú žiaci** stredných odborných škôl, ktorí úspešne absolvovali štúdium stredoškolských vzdelávacích programov neposkytujúcich výučný list ani maturitu.

**Dokladom o získanom vzdelaní je záverečné vysvedčenie.**

**- pozícia v ŠaUO má hodnotu „ I “.**

**2 c) Úplné stredné všeobecné vzdelanie**

**- získa žiak** úspešným absolvovaním posledného ročníka najmenej štvorročného a najviac osemročného vzdelávacieho programu odboru vzdelávania v gymnáziu, ktorý sa ukončuje maturitnou skúškou.

**Dokladom o získanom stupni vzdelania je vysvedčenie o maturitnej skúške.**

**- pozícia v ŠaUO má hodnotu „ J “.**

**2 d) Úplné stredné odborné vzdelanie**

**- získa žiak** úspešným absolvovaním posledného ročníka najmenej štvorročného a najviac päťročného vzdelávacieho programu odboru vzdelávania v strednej odbornej škole a štvrtého ročníka súvislého 6-ročného vzdelávacieho programu, ktorý sa ukončuje maturitnou skúškou.

**Dokladom o získanom stupni vzdelania a zároveň o získanej kvalifikácii je vysvedčenie o maturitnej skúške.**

**- pozícia v ŠaUO má hodnotu „M“.**

**- získa žiak** v študijných odboroch určených štátnym vzdelávacím programom.

**Dokladom o získanej kvalifikácii okrem vysvedčenia o maturitnej skúške je aj výučný list.**

**- pozícia v ŠaUO má hodnotu „K“.**

**3. Vyššie odborné vzdelanie**

**- získa žiak** úspešným absolvovaním

a) Najmenej dvojročného a najviac trojročného vzdelávacieho programu odboru vzdelávania

v strednej odbornej škole alebo pomaturitného špecializačného štúdia, ktoré sa ukončuje

absolventskou skúškou.

**Dokladom o získanom stupni vzdelania je vysvedčenie o absolventskej skúške a absolventský**

**diplom s právom používať titul "diplomovaný špecialista" so skratkou "DiS". Titul sa uvádza za**

**priezviskom,**

b) Posledného ročníka súvislého šesťročného vzdelávacieho programu odboru vzdelávania

v konzervatóriu, ktorý sa ukončuje absolventskou skúškou, alebo posledného ročníka súvislého

osemročného vzdelávacieho programu odboru vzdelávania v tanečnom konzervatóriu.

**Dokladom o získanom stupni vzdelania je vysvedčenie o absolventskej skúške a absolventský**

**diplom s právom používať titul "diplomovaný umelec" so skratkou "DiS.art", titul sa uvádza za**

**priezviskom.**

**- pozícia v ŠaUO má hodnotu „Q“.**